Λουκάς Γ. Καρρέρ

Ο Λουκάς Καρρέρ (1909 - 1985) ήταν Έλληνας πολιτικός από τη Ζάκυνθο.

 Βιογραφία 
Ήταν γιος του ιατρού Γεωργίου Καρρέρ· αδελφός του ήταν ο επίσης πολιτικός Διονύσιος. Χρημάτισε διορισμένος δήμαρχος Ζακύνθου, διαδεχόμενος τον Αναστάσιο Μερκάτη, από το 1937 έως τον Απρίλιο του 1945 που παραιτήθηκεΛεωνίδα Ζώη, Λεξικόν Ιστορικόν και Λαογραφικόν Ζακύνθου, τόμος Α, Αθήνα 1963. 

Στις 9 Σεπτεμβρίου 1943 ο Γερμανός διοικητής της Ζακύνθου Πάουλ Μπέρενς ζήτησε από τον Καρρέρ και τον Μητροπολίτη Ζακύνθου Χρυσόστομο να του συντάξουν κατάλογο με όλους τους Εβραίους του νησιού. Οι δύο άνδρες όντως συνέταξαν κατάλογο, που περιλάμβανε όμως όχι τα ονόματα των Εβραίων, αλλά τα δύο δικά τους. Έπειτα από αυτό ο Γερμανός διοικητής συνέταξε έγγραφο προς το γενικό επιτελείο στο Βερολίνο· μαζί έστειλε και επιστολή του μητροπολίτη που ανελάμβανε την ευθύνη για τη διαγωγή των Εβραίων του νησιού. Το γενικό επιτελείο τότε ακύρωσε τη διαταγή και με αυτό τον τρόπο γλίτωσαν οι Εβραίοι της ΖακύνθουΤράπεζα ιδεών, Ολοκαύτωμα . Το 1978 το Yad Vashem τίμησε τον Μητροπολίτη Χρυσόστομο Δημητρίου και τον Δήμαρχο Λουκά Καρρέρ απονέμοντας στον καθένα τον τίτλο του «Δικαίου των Εθνών». Επίσης το 1992 στο χώρο όπου βρισκόταν η συναγωγή της Ζακύνθου στήθηκαν τα αγάλματα των δύο ανδρώνΤο ολοκαύτωμα στην Ελλάδα  .

Πέθανε σε ηλικία 76 ετών στις 22 Φεβρουαρίου 1985 και κηδεύτηκε την επομένη από τον ιερό ναό Μητροπόλεως Ζακύνθου.Τα Νέα, Κηδείες, Λουκάς Γ. Καρρέρ, 23 Φεβρουαρίου 1985.

 Παραπομπές 

Κατηγορία:Δήμαρχοι Ζακύνθου
Λουκας
Κατηγορία:Έλληνες βραβευθέντες Δίκαιοι των Εθνών